## Tantárgyi tematika

**KÖVETELMÉNYEK ÉS TANTÁRGYI PROGRAM**

Ügyészségi közérdekvédelmi szakági feladat- és hatáskörök **c. tantárgyból**

**tárgykód: AJALK272N4**

jogász szak nappali tagozat

2018/2019. tanév II. félév

**Tárgyfelelős:** Dr. Bragyova András egyetemi tanár

**Tárgyfelelős tanszék:** Alkotmányjogi Tanszék

**Tantárgy oktatója:** Dr. Panyi Béla óraadó címzetes egyetemi docens

**Előtanulmányi kötelezettség:** Alkotmányjogi 1.

**Egyidejű felvétel:**

**Óraszám: 2**/hét

**Számonkérés módja:** beszámoló

**Kreditpont:** 2 kr.

**Fejlesztendő kompetenciák:**

***tudás:*** T1, T2, T10, T11, T13, T14

***képesség:*** K1, K3, K4, K5, K6, K9, K10, K19, K30, K31

***attitűd:*** A2, A3, A4, A9, A10, A15, A18

***autonómia és felelősség:*** F1, F5, F6

**1. A tantárgy feladata és célja**

Az alternatív tantárgy széleskörű ismereteket nyújt a hallgatóknak a büntetőjogi szakterületen kívüli, közérdekvédelmi szakterületi ügyészi feladatokról bemutatva egyrészt azt, hogy maga az ügyészi szervezet milyen fejlődésen ment keresztül az Alkotmány elfogadása óta, illetve 2012. év január hó 1. napjáig, az Alaptörvény hatályba lépéséig. Másrészt a szervezeti fejlődés mellett hogyan alakultak az említett szakterület – a régi nevén a törvényességi felügyeleti és a magánjogi szakterület - ügyészségi feladat- és hatáskörei, különös tekintettel az 1989. évet követő időszakra, illetve a 2010-től napjainkig terjedő időszakban. Bemutatásra kerülnek a szakterület feladat- és hatásköreivel kapcsolatos nemzetközi dokumentumok, az európai megoldások. Részletes elemzésre kerülnek a szak-területet érintő, illetve azokra vonatkozó alkotmánybírósági határozatok. Fontos cél, hogy a hallgatók megismerjék azt, hogy az egyes ügyészségi feladat- és hatáskörök miként kapcsolódnak bírósági hatáskörökhöz. Központi kérdés az ügyészségről szóló új, 2011. évi CLXIII. törvény bemutatása, különös tekintettel a közérdekvédelmi szakterület mikénti alakulására. Bemutatásra kerül a törvényességi felügyelet átalakulása törvényességi ellenőrzéssé, illetve a magánjogi (polgári jogi) feladatok mikénti alakulása. Új ügyészi intézkedések ismertetése.

Alapvető célkitűzés az is, hogy a kurzus végére a hallgatók képesek legyenek önálló véleményt formálni a büntetőjogon kívüli szakterületi ügyészségi feladat- és hatáskörökről, és készség szintjén alkalmazni tudják a közérdekvédelmi szakterület meghatározó ügyészi intézkedéseit.

**2. A tantárgy tematikus leírása**

1. Az ügyészségi feladatok kialakulása, az ügyészségi szervezet helye az állami szervek rendsze-rében. Európai megoldások.
2. A magyar ügyészségi szervezet kialakulása, fejlődése, ezzel párhuzamosan az ügyészségi fel-adatok alakulása, különös tekintettel a törvényességi felügyeleti és magánjogi feladat- és hatás-körökre. Az alkotmánybíróság szervezet és jogfejlesztő tevékenysége.
3. Az ügyészi közérdekvédelmi tevékenység fogalma, az ügyészség közérdekvédelmi feladatai büntetőjogi és nem büntetőjogi területeken. Hasonló megoldások Európában.
4. Az ügyészi közérdekvédelmi tevékenység módszerei és az egyes intézkedési fajták általános-ságban. Közös szabályok.
5. Az ügyész részvétele peres és nem peres eljárásokban.
6. Egyes jogi személyekkel és jogi személyiségekkel nem rendelkező szervezetekkel kapcsolatos ügyészi feladatok.
7. Az egyes hatósági eljárásokhoz és intézményekhez kapcsolódó ügyészi feladatok.
8. A szabálysértési ügyekkel kapcsolatos ügyészi feladatok.
9. Fellépés, felhívás intézkedések.
10. Jelzés, felelősségre vonás kezdeményezések: büntető, szabálysértési, kártérítési és fegyelmi felelősségre vonás kezdeményezés, közigazgatási eljárás kezdeményezése.
11. A közérdekvédelmi szakági ügyészi tevékenység a környezetvédelemben és a fogyasztóvéde-lemben.
12. A közérdekvédelmi szakterületi ügyészi feladatok a gyermek- és fiatalkorúak ügyeivel kapcso-latos törvényességi ellenőrzésben.
13. Az egyes intézkedésfajták formai megjelenítése, írásbeli gyakorlat.
14. A közérdekvédelmi szakterületi tevékenység jelene és jövője.

**A tanórák időbeosztása**

|  |  |  |
| --- | --- | --- |
| **Okt. h.** | **Időpont** | **Téma** |
| 1. | II. 11. | A félévi követelmények és a tematika ismertetése. |
| 2. | II. 18. | Az ügyészségi feladatok kialakulása, az ügyészségi szervezet helye az állami szervek rendsze-rében. Európai megoldások. |
| 3. | II. 25. | A magyar ügyészségi szervezet kialakulása, fejlődése, ezzel párhuzamosan az ügyészségi fel-adatok alakulása, különös tekintettel a törvényességi felügyeleti és magánjogi feladat- és hatás-körökre. Az alkotmánybíróság szervezet és jogfejlesztő tevékenysége. |
| 4. | III. 4. | Az ügyészi közérdekvédelmi tevékenység fogalma, az ügyészség közérdekvédelmi feladatai büntetőjogi és nem büntetőjogi területeken. Hasonló megoldások Európában. |
| 5. | III. 11. | Az ügyészi közérdekvédelmi tevékenység módszerei és az egyes intézkedési fajták általános-ságban. Közös szabályok. |
| 6. | III. 18. | Az ügyész részvétele peres és nem peres eljárásokban. |
| 7. | III. 25.  | Egyes jogi személyekkel és jogi személyiségekkel nem rendelkező szervezetekkel kapcsolatos ügyészi feladatok. |
| 8. | IV. 1. | Az egyes hatósági eljárásokhoz és intézményekhez kapcsolódó ügyészi feladatok. |
| 9. | IV. 8. | A szabálysértési ügyekkel kapcsolatos ügyészi feladatok. |
| 10. | IV. 15. | Fellépés, felhívás intézkedések. Jelzés, felelősségre vonás kezdeményezések: büntető, szabálysértési, kártérítési és fegyelmi felelősségre vonás kezdeményezés, közigazgatási eljárás kezdeményezése. |
| 11. | IV. 22. | SZÜNET |
| 12. | IV. 29. | A közérdekvédelmi szakági ügyészi tevékenység a környezetvédelemben és a fogyasztóvédelemben. |
| 13. | V. 6. | A közérdekvédelmi szakterületi ügyészi feladatok a gyermek- és fiatalkorúak ügyeivel kapcsolatos törvényességi ellenőrzésben. |
| 14. | V. 13.  | Az egyes intézkedésfajták formai megjelenítése, írásbeli gyakorlat. A közérdekvédelmi szakterületi tevékenység jelene és jövője. |
| 15. | V. 14. | Beszámoló |

**Az órák ideje és helye:** hétfő 15-16.30 A/6. 216. tt.

**3. A félév elfogadásának feltételei**

Beszámoló. A beszámoló feltétele az aláírás megszerzése. A tanórák látogatása kötelező, ami az aláírás feltétele. Kettőnél több hiányzás esetén az aláírás az utolsó szorgalmi héten beszámoló megírásával szerezhető meg.

**4. Számonkérés követelményei**

 A beszámolón az előadáson elhangzottak az elemzett jogszabályok, legfőbb ügyészi utasítások és az elemzett alkotmánybírósági határozatok képezik a számonkérés tárgyát.

 A beszámoló értékelése háromfokozatú.

**5. Kötelező tananyag**

 Bátyi Emese – Hallók Tamás – Panyi Béla – Pap Gábor – Paulovics Anita: *Alkotmányjog bachelor szakos hallgatók számára.* Miskolci Egyetemi Kiadó, Miskolc, 2012.

 *Alkotmánytan I.* (szerk. Kukorelli István) Osiris, Bp., 2007. (esetleges újabb kiadás)

 The Basic Law of Hungary: *A First Commentary.* (szerk.: Schanda Balázs – Varga Zs. András – Csink Lóránt) Dublin, Clarus Press, 2012.

**6. Ajánlott irodalom**

Varga Zs. András: *Az európai ügyészségek büntetőjogon kívüli tevékenységéről.* Ügyészek Lapja 2005. 5. szám

 Az ügyészség közérdekvédelmi feladatairól szóló, 3/2012. (I. 6.) L.Ü. Utasítás.

**Adminisztratív ügyek intézése** az A/6. 222-es szobában történik. Ügyintéző: Hodosi Gabriella

 Miskolc, 2019. január

 Alkotmányjogi Tanszék